 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ኣስታት 3 ሚልዮን ውሽጣዊ ተመዛበልቲ ከምዘለዋ ሓድሽ ጸብጻብ ገሊጹ 10 ጉንቦት 2019 ኢትዮጵያ ኣብ 2018 ኣብ ዓለም እታ ዝበዝሐ ቁጽሪ ተመዛበልቲ ዘለውዋ ሃገር ከም ዝኾነትን እዞም ኣስታት ሰለስተ ሚልዮን ውሽጣዊ ተመዛበልቲ ብምኽንያት ጎንጽታት ካብ መረበቶም ከም ዝተመዛበሉን ሓድሽ ዝወጸ ዓለማዊ ጸብጻብ ገሊጹ ዓለማዊ ማእከል ምክትታል ውሽጣዊ ምምዝባላት ዝተብሃለ ዓለማዊ ትካል ኣብ ዘውጸኦ ጸብጻብ ቅልውላው ኢትዮጵያ ዋላኳ ካብ 2016 ጀሚሩ ብቐጻሊ እናገደደ ዝመጸ እንተኾነ ጎንጽን ማሕበረሰባዊ ግጭትን ኣዝዩ ዝተጋፈሐን ናብ ሓደሽቲ ቦታታት እውን ዝተላበዐን ግን ኣብቲ ዝሓለፈ ዓመት እዩ ኢሉ ኣብ 2017 ኣብ ኢትዮጵያ ዝነበረ ቁጽሪ ተመዛበልቲ ብኣርባዕተ ዕጽፊ ከምዝወሰኸውን እቲ ጸብጻብ የመልክት ጎንጺ ማሕበረሰባት ጉጂን ጌዲኦን ኣብ መንጎ ኦሮሞ ኣምሓሩን ጉምዝን ኣብ ቤንሻንጉል ዝነበረ ጎንጺ ኣብ መንጎ ኦሮሞን ሶማሌን ዝተወለዐ ግጭት ኣብ ዙርያ ኣዲስ ኣበባ ዝተርኣዩ ጎንጽታት ብዙሓት ሰባት ክመዛበሉን ኣብ ግዚያዊ መዕቆብታት ከጽልሉን ምኽንያት ከምዝኾነ እቲ ጸብጻብ ይገልጽ ኣብ መንጎ ማሕበረሰባት ጉጂን ጌዲኦን ብዝተወለዐ ጎንጺ ዝተመዛበሉ ብኣማኢት ኣሸሓት ዝቑጸሩ ሰባት ዘዕቆቡሎም ማእከላት ድማ ልዕሊ ዓቕሞም ዝተሸከሙ ከምዝኾኑን ናይ ረድኤት ትካላት መግብን መባእታዊ ቀረባትን ከቕርቡ ከምዝተጸገሙውን እቲ ሓድሽ ጸብጻብ ይሕብር መንግስቲ ኢትዮጵያ ከም ምላሽ ዝተፈላለዩ ስጉምትታት ከምዝወሰደ ዝገልጽ እቲ ዓለማዊ ጸብጻብ ይኹን እምበር መንግስቲ ኢትዮጵያ ኩነታት ገና ከይሃድአ እንከሎ ተመዛበልቲ ካብ መዕቆቢ ማእከላት ናብ መረበቶም ክምለሱ ገይሩ እዩ ንሰላማውያን ዜጋታትውን ክሕሉ ኣይከኣለን ብዝብል ከምዝውቀስ ገሊጹ ትማሊ ረቡዕ መግለጺ ዝሃበት ወሃቢት ቃል ቀዳማይ ሚኒስተር ኢትዮጵያ ቢልለኔ ስዩም ተመዛበልቲ ናብ መረበቶም ይምለስ ከምዘለዉን ዛጊድ 875 ሽሕ ተመዛበልቲ ናብ መረበቶም ከምዝተመለሱን ገሊጻ እዚ ኣብ ውሽጣዊ ምምዝባላት ዘድሃበ ጸብጻብ ከምዘርእዮ ኣብ ዓለም 41 ሚሊየን ካብ መረበቶም ዝተመዛበሉ ሰባት ኣለዉ ካብዚኦም እቶም 28 ሚልዮን ኣብቲ ዝሓለፈ ዓመት ጥራይ ዝተመዛበሉ እዮም ካብ ኢትዮጵያ ብተወሳኺ ንዓመታት ኣብ ጎንጺ ዝጸንሓ ዲሞክራሲያዊት ሪፓብሊክ ኮንጎን ሶርያን እውን ዝለዓለ ቁጽሪ ተመዛበልቲ ዘለወን ሃገራት እየን ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 